La Ora Ĉeno / Ar Chadenn Aour (Золотая цепь) zo an eil romant a lennan gant Grin. Plijus-tre em eus kavet anezhañ, boazetoch ma oan ouzh e stil hag ouzh e ved un tammig ispisial (ar vro ijinet a dremen e romantoù enni a vez graet « Grinlandia » anezhi gant an dud arbennig war ar skrivagner).  Ur romant avañturioù eo, doare « Enez an teñzor » gwezhioù zo : ur plas bras en deus ar mor e oberenn Grin. Anaoudegezh vez graet amañ  ouzh un haroz yaouank, Sandy Pruel, a zo o klask e hent war-zu an oad gour. Pep tra a vez kontet hervez e savboent, ar pezh a laosk al lenner en entremar a-wezhioù peogwir ne vez ket diskuliet pep tra dezhañ. Dre chañs en em gav alies Sandy el lech ret dar choulz vat evit kaout ur vuhez gwallzedennus.  Un aergelch ispisial a zo tro-dro dan ober. Leun a varzhoniezh eo an en-dro kevrinus, an ti anvet La Ora Ĉeno paneveken. Ken bras eo ma cheller en em goll e-barzh, pezh a choarvez da Sandy meur a  wezh.  Bez ez eus ur plach ivez, Molly, eo sot an holl ganti. An hoal a vag Sandy ouzh ar vaouez difennet-se a zo kar da hini haroz Meaulnes Veur, an aergelch-hunvre a lak da soñjal er romant-se ivez meur a wezh.  Dedennus e kavan Grin. Ur vouez dezhañ e-unan en deus, da dostaat ouzh hini André Dhôtel a-fed meskaj lennegel marteze : bugaleaj war e finvez, hunvre, ober, tudennoù dezho tresoù skoüs. War a seblant neo anavezet nemet e bro-Rusia koulskoude : Liamm